Apstiprināts ar

Valsts izglītības satura centra

2022.gada 4.oktobra rīkojumu Nr.4.1-07/106

**Latvijas un ārvalstu skolēnu radošā darbnīca “Jautrā elektronika”**

**NOLIKUMS**

**Mērķis**

1. Attīstīt skolēnu individuālās kompetences tehniskās jaunrades jomā un veicināt interesi par inženiertehniskajām profesijām.

**Uzdevumi**

1. Pilnveidot bērnu un jauniešu vispārējās un speciālās tehniskās zināšanas un prasmes.
2. Veicināt skolēnu interesi par elektronikas nozari un iesaistīšanos elektronikas pulciņu ikdienas darbā un aktivitātēs.

**Organizatori**

1. Valsts izglītības satura centrs (VISC) sadarbībā ar Ventspils Jaunrades namu un Klaipēdas Jauniešu pašizpausmes Centru (*Klaipėdos MSC*)

**Norises vieta un laiks**

1. Pasākuma norises laiks: 2022.gada 1. novembris līdz 2022.gada 15.decembris.
2. Norises vieta – pieteikušos pulciņa nodarbību vieta.

**Dalībnieki**

1. Latvijas un ārvalstu radioelektronikas interešu pulciņu audzēkņi, ar elektronikas nozari nesaistītu profesionālās izglītības iestāžu audzēkņi, kuri apmeklē pulciņu pirmo gadu (dalībnieku skaits komandā nav ierobežots, 1 pulciņš veido 1 komandu).

**Radošās darbnīcas norise un rezultātu vērtēšana**

1. Radošās darbnīcas dalībnieki izveido brīvas izvēles **dizaina konstrukciju,** kurā atklājas dalībnieka lodēšanas prasmes, konstrukcijas kvalitāte un radošums. Darbs veidots, ievērojot šādus noteikumus:
* dizains var ietvert no 10 līdz 50 atsevišķus radio komponentus (detaļas);
* gatavu elektronisko bloku un ar radio nesaistītu komponentu izmantošana ir aizliegta;
* par pamatni atļauts izmantot iespiedshēmas plati bez radio komponentiem, kartona gabalu, saplāksni, koku utt.;
* visi montāžas vadi tiek skaitīti kā 1 vienība (detaļa), atļauts izmantot jebkurus vadus un jebkurā daudzumā;
* radio komponentu savienojumi ir lodēti. Vietās, kur lodēšanas savienojums nav iespējams, ir atļauts izmantot "karsto līmi".
1. Dizaina konstrukcija tiek nofotografēta, un tiek ievēroti šādi nosacījumi:
* katram gatavajam darbam viena fotogrāfija,
* katram fotoattēlam ir jābūt numurētam (001, 002 utt.),
* vēlams fotogrāfijai pievienot darba nosaukumu,
* fotogrāfijas parakstā nav norādīts dalībnieku vārds un uzvārds.
1. Vērtēšana:
	1. vienas komandas gatavo konstrukciju vērtēšanu veic citas komandas audzēkņi, izmantojot 10 baļļu skalu;
	2. vērtējamās komandas darbu fotogrāfijas (norādot komandas nosaukumu, valsti un pilsētu) pulciņa vadītājs nosūta uz vērtēšanas komandas pulciņa vadītāja e-pasta adresi ne vēlāk kā 3 dienu laikā no radošās darbnīcas noslēguma;
	3. protokols ar komandas balsojuma rezultātiem brīvā formā, ko parakstījis pedagogs, tiek nosūtīts 10 dienu laikā pēc radošās darbnīcas beigām uz vērtējamās komandas pulciņa skolotāja e-pasta adresi.
2. Visu dalībnieku sarakstu un radošās darbnīcas partneru e-pasta adresi, uz kuru nosūtāmas fotogrāfijas, dalībnieki saņems uz e-pastu, no kura tika veikta reģistrācija, nedēļas laikā pēc reģistrācijas. Pēc radošās darbnīcas noslēguma tās dalībnieki elektroniski saņem visu individuālo laureātu protokolus un visu darbu fotogrāfijas.
3. Par dalībnieku personas datu aizsardzību konkursa ietvaros atbild Ventspils Jaunrades nams.

**Dalībnieku reģistrācija**

1. Reģistrāciju veic Ventspils Jaunrades nama Radioelektronikas pulciņa vadītājs Viktors Bagienskis, e-pasts: radioviktors@gmail.com

**Apbalvošana**

1. Visus radošās darbnīcas dalībniekus apbalvo ar VISC pateicībām.

**Piezīmes**

1. Skolēni, kuri objektīvu apstākļu dēļ nevar piedalīties radošajā darbnīcā klātienē, var savas komandas sastāvā piedalīties attālināti.
2. Visa aktuālā informācija par radošās darbnīcas norisi tiks publicēta: [www.jaunradesnams.lv](http://www.jaunradesnams.lv)

**Projekta vadītāji**

Valsts izglītības satura centra Interešu izglītības un audzināšanas darba nodaļas vecākais referents Jānis Rage-Raģis, e-pasts janis.rage-ragis@visc.gov.lv

Ventspils Jaunrades nama Radioelektronikas pulciņa vadītājs (**tehniskie jautājumi**) Viktors Bagienskis, tālr. 29249205, e-pasts: radioviktors@gmail.com